Používateľ s vysokou horúčkou chce užiť Ibalgin 400 priamo s Metformínom 500.
Dobrý večer prosím vás mám vysokú horúčku chcem si dať Ibalgin 400 ,ale beriem Metformin 500 ! Ďakujem
Dobrý deň,
ďakujeme za Vašu otázku.
Kombinácia liekov s obsahom metformínu a ibuprofénu môže nežiaduco ovplyvňovať funkciu obličiek, čo môže zvýšiť riziko laktátovej acidózy, preto sa majú u pacientov liečených metformínom začať podávať s opatrnosťou. Bezpečnejšia voľba bez prítomného rizika je pri horúčke miesto Ibalginu liek s obsahom paracetamolu (Panadol Novum, Paralen, Paracetamol).
Prajem skorú úľavu od ťažkostí.
S pozdravom
PharmDr. Veronika Kiabová